als_Latn dik_Latn sag_Latn
Kriza politike në Kosovë, e ardhur si pasojë e marrëveshjeve të nënshkruara në Bruksel nga Presidenti aktual, Hashim Thaçi, po vijon të komentohet dhe nga mediat ndërkombëtare.
Një e përditshme gjermane, ndërsa ka analizuar situatën aktuale dhe ka risjellë në vëmendje, rrethanat në të cilat Kosova fitoi pavarësinë, është ndalur edhe tek çështja që mban peng Kosovë, siç është korrupsioni. Më tej gazeta gjermane ka bërë një analizë, duke iu referuar mënyrës se si janë trajtuar investitorët gjermanë në Kosovë.
Mbi të gjitha, në shkrim, është hedhur ideja e një koalicioni mes LDK –së dhe VV –së, duke i parë këto dy parti si koalicionin më të përshtatshëm për të nxjerrë vendin nga kriza.
Sipas të njëjtës gazetë, LDK –ja dhe VV –ja, edhe pse kanë shumicën për krijimin e Qeverisë, nuk lejohen nga PDK –ja. Dihet se çfarë e detyroi LDK –në, të bëjë koalicion me PDK -në, por nisur nga rrethanat dhe aferat korruptive ku dyshohet se janë përfshirë zyrtarë të lartë të PDK –së, duket se ky koalicion nuk do të jetë i gjatë. Gjithsesi mbetet për t’u parë, nëse LDK-ja do t’i harrojë fyerjet e VV –së dhe do të radhitet në një bllok me të.
Por, largimi i PDK –së, nga pushteti, nuk mund të ndodhë ndryshe, dhe as nuk mund të mbahet shpresë tek NISMA dhe AAK –ja. “LDK -ja dhe Vetëvendosja kanë shumicë për krijimin e qeverisë. Por partia e Thaçit, PDK, nuk dëshironte të dalë nga pushteti. Edhe qeveria gjermane e quajti ide të mirë bashkëpunimin mes PDK-së dhe LDK-së, pavarësisht votuesve.
Megjithatë prej atëherë firmat gjermane e kanë pasur të vështirë të investojnë në Kosovë. Për investitorët turq e kinezë rryshfeti nuk është problem,” thuhet në të përditshmen gjermane. Kjo e fundit shenjëstron edhe BE –në, duke konsideruar se nuk është e interesuar që në Kosovë të ketë shtet të së drejtës.
Gjithashtu, sipas të njëjtës gazetë, Presidenti Hashim Thaçi nuk e meriton të jetë në krye të shtetit, duke qenë se ndaj tij rëndojnë një sërë akuzash. “Vendi i vockël ekonomikisht ndodhet në vendnumëro.
(Tekstin e plotë mund ta lexoni të shtunën dhe të dielën në publikimin e shtypur të gazetës kombëtare “Bota sot” në Kosovë dhe diasporë)
als_Latn als_Latn als_Latn als_Latn als_Latn als_Latn als_Latn als_Latn